Koostöö tegijad ja kaastavad

10.02.2026 nr 7-1/16-40
Detailplaneeringu kehtestamine 

Põhja-Sakala Vallavalitsus teatab, et Põhja-Sakala Vallavolikogu 29.01.2026 otsusega nr 25 kehtestati Suure-Jaani linnas Jaama tänav T1, Tallinna tn 16b, Tallinna tn 18a ja Aia tn 2 katastriüksuste ja lähiala detailplaneering (Ruumi Grupp OÜ töö nr DP-12-2/97).

Planeeringualale, pindalaga ligikaudu 2300 m2 jäävad Jaama tänav T1 katastriüksus, Tallinna tn 16b katastriüksus, Tallinna tn 18a katastriüksus, Aia tn 2 katastriüksus ja osaliselt 24124 Viljandi - Suure-Jaani tee T4 katastriüksus. 

Detailplaneering sisaldab ettepanekut Põhja-Sakala valla üldplaneeringu muutmiseks maakasutuse juhtotstarbe osas. Detailplaneeringuga tehakse ettepanek muuta Jaama tänav T1 katastriüksuse juhtotstarve (transpordi maa-ala) segaotstarbega maa-alaks. Üldplaneeringu kohaselt võib segaotstarbega maa-ala kasutada ka elamu maa-alana.

Planeeringulahenduse kohaselt moodustatakse elamumaa krunt Jaama tänav T1, Tallinna tn 16b, Tallinna tn 18a ja Aia tn 2 katastriüksuste liitmisel.
Planeeringuala asub juba hoonestatud kvartalis, olemasolevate elamute vahelisel alal. 
Detailplaneeringuga määratakse ehitusõigus elamu ja abihoonete rajamiseks. Detailplaneeringuga määratud krundi hoonestusalale saab ehitada kuni kahe korruselise elamu (ridaelamu, kahe korteriga elamu või üksikelamu) ja kaks abihoonet suurima lubatud ehitisealuse pinnaga 450 m2. Juurdepääs krundile on riigiteelt Viljandi – Suure-Jaani tee. 

Detailplaneeringu elluviimisega ei avaldata olulist mõju tegevuse ala loodus-, majandus-, sotsiaal- ega kultuurikeskkonnale.

Detailplaneeringu materjalidega saab tutvuda valla veebilehel: https://www.pohja-sakala.ee/detailplaneering

Lugupidamisega

/allkirjastatud digitaalselt/

Kaja Notta
planeeringuspetsialist

510 6794
kaja.notta@pohja-sakala.ee